โบรกฯยังแนะขาย BEC เหตุรายได้ยังชะลอไปถึงไตรมาส 3/60
โบรกฯยังแนะขาย BEC เหตุรายได้ยังชะลอไปถึงไตรมาส 3/60
2 ส.ค. 2560

บล.บัวหลวง ระบุในบทวิเคราะห์วันนี้(2 ส.ค.) ว่า บริษัท บีอีซี เวิลด์ จำกัด (มหาชน) หรือ BEC คาดกำไรไตรมาส 2/60 ที่ 240 ล้านบาท ลดลง 48% เทียบช่วงเดียวกันของปีก่อน และ 4% เทียบไตรมาสก่อนหน้า กำไรที่ปรับตัวลดลง เทียบช่วงเดียวกันของปีก่อน หนุนโดยภาพเม็ดเงินโฆษณาที่ชะลอตัวลงจากภาคการบริโภคในประเทศที่ยังไม่ฟื้นตัวในไตรมาส 2/60 แม้ว่าปกติไตรมาสที่ 2 จะเป็นช่วง High Season
สำหรับเม็ดเงินโฆษณาแต่สำหรับปีนี้มองว่ารายได้ของ BEC จะปรับตัวลดลง 24% เทียบช่วงเดียวกันของปีก่อน และ 8% เทียบไตรมาสก่อนหน้า ตามเม็ดเงินโฆษณาในสื่ออะนาล๊อกที่ชะลอตัว 21% เทียบช่วงเดียวกันของปีก่อน และ 6% เทียบไตรมาสก่อนหน้า มองว่าภาพการชะลอตัวของรายได้ BEC จะยังคงต่อเนื่องไปในไตรมาส 3/60 ซึ่งคาดรายได้จะลดลง 27-30% เทียบช่วงเดียวกันของปีก่อน จากทั้งปัจจัยด้านเศรษฐกิจ และฝนที่ตกหนัก
ราคาหุ้นที่มีการปรับตัวเพิ่มขึ้นมา เชื่อว่าเป็นการสะท้อนถึงความคาดหวังของการปรับองค์กรและผู้บริหารใหม่ที่คาดจะเข้ามาพลิกฟื้นกำไรของบริษัท การเข้าไปสู่ธุรกิจออนไลน์แพลตฟอร์ม ยังเชื่อว่าต้องใช้เวลายังคงคำแนะนำ ขาย